b'\n_START_ARTICLE_\nNiels Bohr (dokumentarfilm fra 2013)\n_START_SECTION_\nHandling\n_START_PARAGRAPH_\nI 2013 var det 100 \xc3\xa5r siden Niels Bohr udviklede sin geniale atommodel. Den st\xc3\xa5r i dag som en af de mest banebrydende opdagelser i verdenshistorien._NEWLINE_Hans atommodel er indirekte foruds\xc3\xa6tningen for atombomben, men ogs\xc3\xa5 for de computere, lasere og mobiltelefoner, moderne mennesker er afh\xc3\xa6ngige af i dag. Al informationsteknologi er s\xc3\xa5ledes vokset ud af Bohrs opdagelse i 1913, og man ansl\xc3\xa5r, at en tredjedel af verdens\xc3\xb8konomien hviler p\xc3\xa5 kvantefysikken. Han var ikke kun en genial videnskabsmand, men ogs\xc3\xa5 en stor humanist, en ren\xc3\xa6ssancemand, en verdensborger, der omgik nogle af verdenshistoriens f\xc3\xb8rende skikkelser. Niels Bohr var danskeren, der \xc3\xa6ndrede verden, og dette er historien om mennesket og videnskabsmanden Bohr og hans enorme betydning.'